На основу члана 119. став 1. тачка 1. Закона о основама система образовања и васпитања („ Сл. гласникРС“ бр.88/17) и члана 56. став 1. тачка 1. Статута ОШ ''Љуба Ненадовић'' из Београда, Школски одбор на XXIX седници одржаној 09.11.2020. године са 5 гласова “за“ доноси:

**Измене и допуне Пословника о раду Савета родитеља**

**ОСНОВНЕ ШКОЛЕ „ЉУБА НЕНАДОВИЋ“**

**Члан 1.**

Иза члана 3 додаје се нови члан 3а који гласи:

У ванредним ситуацијама, када није могуће окупљање чланова Савета родитеља и када то хитност захтева, одлучивање о битним питањима може се организовати путем мејла.

Уз материјал о коме се одлучује свим члановима Савета родитеља доставља се питање о коме се одлучује, на које су обавезни да одговоре (гласају) повратним мејлом.

По пријему свих мејлова записничар пребројава гласове и сачињава записник који доставља мејлом свим члановима Савета родитеља.

Одштампани мејлови у којима су чланови Савета родитеља гласали су саставни део записника.

ПРЕЛАЗНЕ И ЗАВРШНЕ ОДРЕДБЕ

**члан 2.**

Ове Измене и допунеПословника о раду Савета родитеља

ОШ''Љуба Ненадовић'' ступају на снагу у року од 8 дана, а заведене су под деловодним бројем 1077 од 10.11.2020. године.

Измене и допуне Пословника о раду Савета родитеља ОШ''Љуба Ненадовић'' објављене су на огласној табли Школе и сајту школе дана 10.11.2020.године.

 Председник Школског одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Данијела Илић

Пословник је објављен на огласној табли

Школе дана 10.11.2020.године

Секретар школе

\_\_\_\_\_\_\_\_\_\_\_\_\_\_\_

Зорица Ћирковић